Σάνι Μπετσίροβιτς

Ο Σάνι Μπετσίροβιτς (σλοβενικά: Sani Bečirovič, 19 Μαΐου 1981) είναι Σλοβένος πρώην διεθνής καλαθοσφαιριστής. Γεννήθηκε στο Μαριμπόρ της Σλοβενίας στις 19 Μαΐου 1981, έχει ύψος 1,95 και αγωνιζόταν στη θέση σούτιγκ γκαρντ. Το 2015 αποχώρησε από την ενεργό δράση και ανέλαβε χρέη βοηθού προπονητή στον Παναθηναϊκό δίπλα στον Αλεξάντερ Τζόρτζεβιτς. Από το 2019 αποτελεί τον αθλητικό διευθυντή στην Τσεντεβίτα Ολίμπια.

Καριέρα 
Τη σεζόν 2006-2007 αγωνίστηκε στην ομάδα του Παναθηναϊκού και ήταν ένας από τους πολυτιμότερους παίκτες της ομάδας με προτεραιότητα το σκοράρισμα και την οργάνωση του παιχνιδιού. Το 2007 κέρδισε το κύπελλο Ελλάδος καθώς και το πρωτάθλημα. 
Στο φάιναλ φορ της Αθήνας το 2007 ο Σάνι Μπετσίροβιτς με 15 πόντους στον ημιτελικό ήταν ο πρωταγωνιστής της πρόκρισης στον τελικό όπου σκόραρε άλλους 6 πόντους και ανακηρύχθηκε πρωταθλητής Ευρώπης με την ομάδα του Παναθηναϊκού. Την επόμενη σεζόν, μετά και την έλευση του Σαρούνας Γιασικέβιτσιους, ο χρόνος συμμετοχής του μειώθηκε αισθητά κάτι που τον οδήγησε στην έξοδο. Έτσι μεταγράφηκε στην ομάδα της Βίρτους Ρόμα όπου έγινε ο ηγέτης της ομάδας. Στη συνέχεια της καριέρας του αγωνίστηκε σε ομάδες όπως η Ολίμπια Λιουμπλιάνας, η ΤΣΣΚΑ Μόσχας, η Ντιναμό Σάσσαρι κ.α. Ολοκλήρωσε την αθλητική του πορεία το 2015 μετά από είκοσι χρόνια στα παρκέ.

Ως παίκτης
 1995-1996  Μπίστριτσα
 1996-1997  Μάριμπορ Όβνι
 1997-1999  Πιβοβάρνα Λάσκο
 1999-2001  Ολύμπια Λιουμπλιάνας
 2001-2002  Κίντερ Μπολόνια (Βίρτους Παλακανέστρο Μπολόνια)
 2003-2004  Κρκα Νόβο Μέστο
 2004-2005  Παλακανέστρο Βαρέζε
 2005-2006  Κλιμάμιο Μπολόνια (Φορτιτούντο Παλακανέστρο Μπολόνια)
 2006-2008  Παναθηναϊκός
 2008-2009  Βίρτους Ρόμα (Λοτομάτικα)
 2009-2009  Ολύμπια Λιουμπλιάνας
 2010-2010  Ολύμπια Μιλάνο
 2010-2011  Τούρκ Τέλεκομ
 2011-2011  ΤΣΣΚΑ Μόσχας
 2011-2012  Παλακανέστρο Τρεβίζο (Μπενετόν)
 2012-2013  Πετροχίμι Μπαντάρ Ιμάμ
 2013-2013  Ντίναμο Σάσαρι
 2013-2013  Φοολάντ Μαχάν Ισφαχάν
 2013-2014  Κρκα Νόβο Μέστο
 2014-2015  Φούλγκορ Λιμπερτάς Φορλί
 2015-2015  Παλακανέστρο Πιατσεντίνα

Ως προπονητής
 2015-2016  Παναθηναϊκός (βοηθός)

Εθνική Σλοβενίας 

Στο Πανευρωπαϊκό Παίδων του 1997 ο Μπετσίροβιτς σημείωσε 23,6 πόντους, 5 ριμπάουντ και 2,5 ασίστ ανά αγώνα, στο Ευρωπαϊκό Πρωτάθλημα Νέων του 1998 ολοκλήρωσε τη διοργάνωση με 28 πόντους και 3,8 ασίστ μέσο όρο κερδίζοντας τον τίτλο του «Πολυτιμότερου Παίκτη» της διοργάνωσης. 

Το καλοκαίρι του 1999 ο Σάνι Μπετσίροβιτς αγωνίστηκε στα 18 του στο Ευρωμπάσκετ ανδρών στα γήπεδα της Γαλλίας. Είχε μέσο όρο 7,5 πόντους και 3 ασίστ.

Το καλοκαίρι του 2000 είχε ηγηθεί της Σλοβένικης εθνικής ομάδας, στην πορεία της για το χρυσό μετάλλιο στο Πανευρωπαϊκό Πρωτάθλημα κάτω των 20, κερδίζοντας και τον τίτλο του πρώτου πασέρ της διοργάνωσης με 3,3 ανά αγώνα. 

Το 2001, ήταν μέλος του σλοβένικου εθνικού συγκροτήματος στο Ευρωμπάσκετ της Τουρκίας, έχοντας μέσο όρο 11,3 πόντους, 5,3 ριμπάουντ και 4 ασίστ.

Στο Ευρωμπάσκετ του Βελιγραδίου, ο Μπετσίροβιτς ήταν ο ηγέτης των Σλοβένων με 10,8 πόντους, 3,2 ριμπάουντ, 2,5 ασίστ, και 2,3 κλεψίματα, Η ομάδα με τους Μπετσίροβιτς, Λάκοβιτς, Νάχμπαρ, Νεστέροβιτς τερμάτισε στην έκτη θέση της διοργάνωσης και πήρε το εισιτήριο για το Παγκόσμιο πρωτάθλημα της Ιαπωνίας.

Αγωνίστηκε επίσης στα Μουντομπάσκετ 2006 και 2010

Τίτλοι 

 2000 Κύπελλο Σλοβενίας
 2001 Πρωτάθλημα Σλοβενίας
 2001 Κύπελλο Σλοβενίας
 2002 Κύπελλο Ιταλίας
 2005 Σούπερ Καπ Ιταλίας
 2007 Πρωτάθλημα Ελλάδας
2007 Κύπελλο Ελλάδας
 2007 Ευρωπαϊκό Πρωτάθλημα - Ευρωλίγκα
2008 Πρωτάθλημα Ελλάδας
2008 Κύπελλο Ελλάδας

Προσωπικές διακρίσεις 
 Νικητής στο διαγωνισμό τριπόντων στο Ελληνικό All Star Game: 2007
MVP Ευρωπαϊκού πρωταθλήματος U18: 1998
MVP Ευρωπαϊκού πρωταθλήματος U20: 2000

Παραπομπές 

Σλοβένοι καλαθοσφαιριστές
Γιουγκοσλάβοι καλαθοσφαιριστές
Καλαθοσφαιριστές ΠΑΟ
Καλαθοσφαιριστές Βίρτους Ρόμα
Καλαθοσφαιριστές Τρεβίζο Μπάσκετ
Καλαθοσφαιριστές Βίρτους Μπολόνια
Καλαθοσφαιριστές ιταλικών συλλόγων
Καλαθοσφαιριστές Ολύμπια Λιουμπλιάνας
Καλαθοσφαιριστές Εθνικής Σλοβενίας